*«Агроөнеркәсіп кешеніндегі мемлекеттік қолдаулардың жаңа бағыттары және отандық агробизнестің бәсекеге қабілеттігін арттырудың келешегі туралы» тақырыпта өтетін үкімет ағатында Аграрлық мәселелер комитетінің төрағасы С.Омаровтың жасайтын қосымша баяндама мәтінің жобасы*

**Құрметті Үкімет сағатына қатысушылар!**

**Құрметті әріптестер!**

Еліміздің аграрлық секторын дамытудың қазіргі кезеңі тұрақты және үдемелі дамумен сипатталады. Бұл негізінен, ауыл шаруашылығы секторын мемлекеттік қолдау арқасында мүмкін болды. Бұған, Елбасының «Агробизнес-2020» салалық бағдарламасын, жоғары мемлекеттік бағдарлама деңгейіне көтеру тапсырмасы дәлел бола алады.

Осы оң өзгерістерге қарамастан, ауыл шаруашылығы саласында шешілмеген проблемалар әлі де көп.

Ауыл шаруашылығының өндірісі, ауыл шаруашылығы өнімдерінің бәсекеге қабілеттілігі және еңбек өнімділігі деңгейінің негізгі бағыттары даму қарқынынан артта қалуда.

Бүгінгі күні, агроөнеркәсіп кешені өндірісі - ауыл шаруашылығы технологияларын кеңінен пайдалану, қазіргі заманғы жабдықтар мен ғылыми жетiстiктердi пайдаланудан емес, негізінен, шаруашылыққа экстенсивті әдістерді енгізудің есебінен өскендігін көрсетіп отыр.

Жоғарыда айтылғандарға сүйене отырып, ауыл шаруашылығы министрлігіне «Агроөнеркәсіп кешенін дамытудың мемлекеттік бағдарламасын» және «Агроөнеркәсіп кешенін мемлекеттік қолдауды өзгерту тәсілдерін» әзірлеуде, мынадай негізгі сәттерге ерекше назар аудару қажет деп санаймын.

**Ең бастысы - мемлекеттік реттеу тетіктерінің тұрақтылығын қамтамасыз ету.** Агробизнесті жүргізу мен салынған қаржылардың ұзақ мерзімді қайтарымдылығын ескере отырып, ауыл шаруашылығы тауарын өндірушілердің мемлекет алдындағы негізгі міндеттемелері ұзақ мерзімді болуы тиіс. Бұл бағытта, Үкімет пен тиісті бағыттағы министрлік тарапынан болжамды және тексерілген саясат құру өте маңызды болып табылады.

**Мемлекеттік қолдау шараларын кепілді қамтамасыз ету.** Мемлекеттік преференциялар фермерлерге кепілдік болуы қажет. Барлық мақсатты бағдарламалар қаржылық және материалдық ресурстармен толық қамтамасыз етілуі тиіс. Өз кезегінде, «Агробизнес-2020» бағдарламасы бойынша бірқатар нәтижелерге қол жеткізілмеудің бірден бірі себебі - бағдарлама құралдарының толық қаржыландырылмауы салдарынан орын алғанын атап өткен жөн.

**Ғылымға, арзан несиеге қол жеткізу, лизингтік платформаны нығайту, ветеринарлық және фитосанитарлық қауіпсіздікті күшейту - қолдаудың негізгі бағыттары болуы тиіс.** Бүгінгі күні **а**грарлық ғылым мен бизнестің байланысы төмен деңгейде болуына байланысты, аграрлық ғылым мен бизнестің интеграциясын нығайтып, аграрлық ғылымды қаржыландыру механизмін өзгерту қажет. Осылайша, ғылым нарықтық экономикаға көшіп, агроөнеркәсіп субъектілері өздеріне қандай инновациялардың қажет екендігін түсініп және оны кімге тапсырыс беруге болатынын өздері-ақ анықтап, алуына болады. Салауатты бәсекеге қабілетті кәсіпорындар - осы негізде, өсуі қажет.

Еуразия Экономикалық Қауымдастығы және Дүниежүзілік сауда ұйымы аясында ашық шекаралар тұрғысынан Қазақстанда жұмыс істейтін барлық артықшылықтарға қарамастан, біз шетелдік жалған және контрафактілі өнімдердің теріс факторларын байқаймыз. Бұл техникалық регламенттерді қатаң сақталуын қамтамасыз етуді, ветеринарлық және фитосанитарлық бақылауды күшейтуді талап етеді.

**Ұсақ тауар өндірушілік саланың бірден бір кемшілігі.** Аграрлық саладағы кооперациялардың мәнін арттыру қажетті шара, ол ауыл шаруашылығы кооперативтері үшін субсидия мөлшерін арттыру тұрғысынан мемлекеттік қолдау шараларын қайта саралау арқылы шешілуі тиіс.

Сонымен қатар, **суармалы жерлер әлеуетін айналымға қосу, жайылымдық жерлер, әсіресе шалғайдағы мал жайылымы, азық-түлік қауіпсіздігін нығайту, мал шаруашылығы саласын дамыту және мал азығын өндіру** мәселесі өткір күйінде қалып отыр. Жайылымдық ресурстарды пайдалануды жүйелі қарамай, мал шаруашылығы саласын дамыту туралы ойлаудың өзі мүмкін емес.

Дүниежүзілік сауда ұйымы шарттарына сәйкес экспорттық субсидияларға тыйым салынған, бірақ дәстүрлі ішкі нарықтарға отандық ауыл шаруашылығы өнімдерін тасымалдау құны жоғары күйінде қалып, өзектілігін сақтауда. Бұл мәселе, ауыл шаруашылығы өнімдерін өткізетін **инфрақұрылымдар салуды мемлекеттік қолдау арқылы шешілуі қажет.**

Отандық **ауыл шаруашылығы техникалары мен қосалқы жабдықтарын,** оның ішінде бірлескен кәсіпорындар қызметі арқылы машина-трактор станцияларын салуды қолдау - алғашқы басымды тапсырмалардың бірі болуы тиіс.

Өндірушілер үшін **сауда-саттық орындарының қолжетімсіздігі,** делдалдар мен бақылаусыз маржалардың үлкен саны, сауда маржаларын, сауда желілеріндегі белгіленген шекті және ең жоғары бағаларды есептеу әдісін қатаң бақылауды қажет етеді.

Отандық агроқұрылымдардың **несиеге, сауда және жеке инвестициялық капиталға** қол жетімсіздігі орын алып, бүгінгі таңда, шешілмеген мәселе болып отыр.

Егер контрафактілік өнімдерден қарсы бағаны және нарықты қорғау арқылы сауда капиталына қолжетімділікті арттыруға болады десек, ауылшаруашылығын қаржыландыруға кәсіби инвестициялық қорларды тарту есебінен инвестициялық капиталды ұлғайтуға болады деп есептеймін.

**Бюджет қаражатын пайдалану мәселесі ерекше назар аударуды қажет етеді.** Есеп комитетінің мәліметіне сәйкес, «Агробизнес-2020» бағдарламасының бірінші кезеңін іске асыруда **53 млрд. теңге** бюджет қаржысы тиімсіз пайдаланылған және **40 млрд. теңгеге** жуық процессуалдық бұзушылықтарға жол берілген.

**Субсидиялау механизмдерін автоматтандыру,** ауыл шаруашылығы дақылдарын аймақтардың мамандану картасына қарай субсидиялау, өсімдік шаруашылығында сақтандыруды жетілдіру мен мал шаруашылығы саласында сақтандыруды енгізу, кешенді жер пайдалануды насихаттау, жаңа технологиялар мен инновацияларды қолдануды агроөнеркәсіп субъектілеріне насихаттау, биотехнология мен трансфертік технологияларды дамыту мәселелері шешілмеген күйінде қалып отыр.

Субсидиландыру бағытындағы қағидалар және мемлекеттік көрсетілетін қызметтердің стандарттары мен регламенттерінің жетілмегендігі, субсидиялау тәртібінің жеткіліксіз түсіндірілуі, субсидия алуға құжат қабылдаудың басталғаны туралы агроқұрылымдардың дер кезінде ақпарат алмауы, агроөнеркәсіп кешенін субсидиялаудың бірқатар бағыттарының сыбайлас жемқорлық әлеуетін туғызуы сияқты мәселелер **арнайы жеке қарауды талап етеді.** Бұл проблемаларды субсидиялау механизмін автоматтандыру арқылы шешуге болады.

Баяндамамның соңында Ауыл шаруашылығы министрлігінің бастамасы субсидияның қағидаттарын өзгерту ілеспе шаралар кешенімен бірге болған жағдайда ғана толық қанды оң нәтиже беретіндігін айта кеткім келеді.

Сондай-ақ ауыл шаруашылығы тауарларын өндірушілердің де түсінігі өзгеруі қажет. Осы уақытқа дейін, көптеген агроқұрылымдар мемлекеттік қолдауды жоғалтқан пайданы өтейтін көмек ретінде қабылдауда. Кейбір кәсіпорындар өз өнімділігін арттыруға ынталанбайды, өйткені өзіндік құндағы субсидияның жоғары үлесі жоғалтқан пайданы өтеп жатыр. Бұл, айтарлықтай қаражатты салатын және өңдеудің жоғары технологияларын пайдаланатын шаруашылықтарды агротехнологияны толық қолданбайтын шаруашылықтармен тең жағдайға қойып, олардың дамуына кедергі келтіреді және бұл біздің бірлесіп шешу керек басты мәселе болып табылады.

Назарларыңызға рахмет!